open-index/open-wikipedia-markdown huggingface dataset:
Bed Chem

"**Bed Chem**" הוא שיר של הזמרת האמריקאית סברינה קרפנטר, מתוך אלבומה השישי, *[[Short n' Sweet]]*, שיצא לאור ב-23 באוגוסט 2024. השיר נכתב על ידי קרפנטר בשיתוף עם ג'וליה מייקלס, איימי אלן, ג'ון ראיין ואיאן קירקפטריק, שגם הפיקו אותו.

ב-8 באוקטובר 2024 יצא השיר כסינגל שיווקי לתחנות רדיו להיטים עכשוויים בארצות הברית. ב-10 בינואר 2025 צפוי השיר לצאת כסינגל פיזי.

## רקע והפקה
לאחר חתימתה עם חברת התקליטים איילנד רקורדס בינואר 2021, החלה קרפנטר לעבוד על אלבומה השישי, במטרה לחקור סגנונות מוזיקליים חדשים. "Bed Chem" הוקלט באולפנים בקלבסס, קליפורניה, ובאיי הבהאמה. השיר משלב אלמנטים של סינת'-פופ ו-R&B משנות ה-2000 המוקדמות, עם קצב של 95 פעימות לדקה ובסולם לה מז'ור.

## תוכן השיר
מילות השיר עוסקות במשיכה אינטנסיבית שקרפנטר חשה כלפי גבר, ומתארות את הכימיה ביניהם בחדר השינה. השיר כולל רמיזות מיניות ושימוש במטאפורות לתיאור האינטימיות ביניהם.

## ביקורות והצלחה מסחרית
עם יציאתו, זכה "Bed Chem" לביקורות חיוביות. ג'ייסון ליפשוץ מ"בילבורד" תיאר את השיר כ"פלירטוט חלומי מלא בקולות מדויקים, נגיעות אישיות ורמיזות מיניות". השיר הגיע למקום ה-14 במצעד הסינגלים הבריטי ולמעמד זהב בניו זילנד ולמעמד כסף בבריטניה.

נכון ליוני 2025, הגיע השיר למעל 600 מיליון האזנות בספוטיפיי.

## הופעות חיות
במרץ 2025, קרפנטר פתחה את טקס פרסי המוזיקה הבריטית 2025 עם הופעה שכללה מחרוזת של השירים "Espresso" ו-"Bed Chem".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2024
קטגוריה:סינגלים מ-2025
קטגוריה:שירי סברינה קרפנטר
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי סברינה קרפנטר
קטגוריה:שירים שהופקו על ידי ג'ון ראיין
קטגוריה:שירי פלטינה כפולה בארצות הברית
קטגוריה:שירי פלטינה בממלכה המאוחדת
קטגוריה:שירי זהב בניו זילנד
קטגוריה:סינגלים בהוצאת איילנד רקורדס
יחידת מודיעין החוץ של חזבאללה

**יחידת מודיעין החוץ של חזבאללה** או **יחידה 910** היא יחידת ביצוע פיגועי הטרור ואיסוף המודיעין במערב של ארגון הטרור חזבאללה, שמטרתה להרתיע את המערב בעזרת ביצוע פיגועים על שטחם.

מפקד היחידה היה עימאד מורנייה עד שחוסל בשנת 2008, מאז מפקד היחידה הוא טלאל חמיה.

## היסטוריה

### הקמת היחידה ופעילות מוקדמת
יחידת המבצעים של חזבאללה הוקמה בשנת 1992 על ידי עימאד מורנייה, במטרה לנקום את חיסולו של עבאס מוסאווי. זמן קצר לאחר הקמתה, הוציאה היחידה אל הפועל שני פיגועי תופת קטלניים בארגנטינה: פיצוץ שגרירות ישראל בבואנוס איירס (1992) ופיצוץ בניין הקהילה היהודית בשנת 1994. חקירת "המוסד" העלתה כי תוכנית לפיגוע שלישי סוכלה לאחר שאיראן וחזבאללה חששו כי עקבותיהם נחשפו על ידי המודיעין הישראלי.

### פעילות נוכחית
לאורך השנים המשיכה היחידה לפעול בזירה הבינלאומית, ובשנת 2012 ביצעה את הפיגוע באוטובוס התיירים בבורגס שבבולגריה. במקביל, פועלת היחידה להקמת תשתיות טרור חבויות. בשנת 2017 נעצר עלי כוראני, פעיל חזבאללה שהיה חלק מ"יחידת המבצעים השחורים" – תא רדום שהוקם במטרה לפגוע במטרות יהודיות ובישראלים על אדמת ארצות הברית. גם באירופה נמשכת הפעילות, כאשר במהלך מלחמת "חרבות ברזל" פשטו כוחות הביטחון בגרמניה על מסגדים, עצרו פעיל של היחידה והחרימו ציוד.

בנובמבר 2024 נחשפה תוכנית של משמרות המהפכה ו"יחידת המבצעים השחורים" להתנקש בחייו של דונלד טראמפ. על פי כתב האישום שהוגש במנהטן, ה-FBI עצר חוליה שקיבלה באוקטובר 2024 משימה לעקוב אחר הנשיא ולתכנן את חיסולו. בנוסף, נעצר אזרח איראני בחשד למעורבות בניסיון ההתנקשות בטראמפ ביולי 2023. אותה חוליה תכננה להתנקש גם בחיי העיתונאית האיראנית-אמריקאית מסיח אלינז'אד, אך חבריה נעצרו לאחר שתצפתו על ביתה. אחד מהמחבלים בחולייה ברח לאיראן ו-2 אחרים נעצרו.  

## יעדים ושיטות פעולה
מטרת העל של היחידה היא ביצוע פיגועי טרור נגד מטרות יהודיות וישראליות ברחבי העולם כאמצעי הרתעה ולחץ פוליטי. לצורך כך, היחידה מגייסת ומפעילה מחבלים לביצוע פיגועי מטען והתאבדות, תוך הסתייעות בתאים רדומים הפרוסים בנקודות אסטרטגיות בעולם, דוגמת התשתית המבצעית הפועלת בארצות הברית. == התמודדות ישראל ==
בליל 12 בפברואר 2008 המוסד התנקש במפקד היחידה עימאד מורנייה בכך שפוצצו את רכבו.

### מלחמת חרבות ברזל
במהלך מלחמת חרבות ברזל גרמניה עצרה פעיל של היחידה ופשטה על מסגדים בהם נמצאו ציוד של היחידה.

## הערות שוליים

2024 11
קטגוריה:חזבאללה: ארגונים ותפקידים
מקס-יוזף פמזל

**מקס-יוזף פמזל** (בגרמנית: **Max-Josef Pemsel**; 15 בינואר 1897 – 30 ביוני 1985) היה גנרל בצבא הגרמני במהלך מלחמת העולם השנייה. לאחר המלחמה הוא הפך לאחד הקצינים הבכירים הבודדים ששירתו בוורמאכט ושירתו לאחר מכן בבונדסוור.

## ביוגרפיה
### ראשית חייו
פמזל נולד ב-15 בינואר 1897 ברגנסבורג, בוואריה, שהייתה חלק מהקיסרות הגרמנית. הוא התגייס לצבא בוואריה במהלך מלחמת העולם הראשונה באפריל 1916, ושובץ ברגימנט הרגלים הבווארי ה-11, עימו נלחם בחזית המערבית. ב-30 באפריל 1918 הועלה פמזל לדרגת לויטננט. על פעולותיו בקרבות הוא עוטר בעיטורי צלב הברזל דרגה ראשונה ושנייה ובעיטור ההצטיינות הצבאי דרגה רביעית עם חרבות.

לאחר שביתת הנשק, פמזל נשאר ברייכסווהר הגרמני המצומק. בשנת 1935 הפך פמסל לקצין מטה בהדיוויזיה ההררית ה-1.

### מלחמת העולם השנייה
במהלך מלחמת העולם השנייה הוא לחם בזירות השונות. בשנת 1941 במהלך הפלישה ליוגוסלביה הוא היה ראש המטה של הקורפוס ה-18, אשר בשנת 1943 הפך לקורפוס ההררי ה-18. עד 1944 הוא הועלה לדרגת גנרל-לויטננט ומונה לראש מטה הארמייה השביעית בפיקודו של גנרל-אוברסט פרידריך דולמן, שבמהלכו ריכז את התגובה הגרמנית הראשונה למבצע אוברלורד. באוגוסט 1944 הועבר פמזל לפינלנד וקיבל את הפיקוד על הדיוויזיה ההררית ה-6, תפקיד שהחזיק בו עד 19 באפריל 1945. ב-9 בדצמבר 1944 קיבל פמזל את עיטור צלב האבירים של צלב הברזל. באפריל 1945 הועבר פמזל לאיטליה, שם הפך לראש מטה ארמיית ליגוריה. הוא נכנע ב-26 באפריל 1945 ונשאר שבוי מלחמה עד אפריל 1948.

### לאחר המלחמה
ב-26 באפריל 1956 הצטרף פמזל לבונדסוור בדרגת גנרל-מיור וקיבל את הפיקוד על המחוז הצבאי השישי שבסיסו במינכן. ב-1 באפריל 1957 הוא מונה למפקד הקורפוס השני, שהוצב באולם, וב-30 בינואר 1958 הועלה לדרגת גנרל-לויטננט.
[ממוזער| קברו של מקס-יוזף פמזל ורעייתו בקבר המשפחה בבית העלמין נורדפרידהוף ב[מינכן]]
פמזל פרש לגמלאות ב-30 בספטמבר 1961 ומת ב-30 ביוני 1985 במינכן.

פמסל היה יועץ צבאי ליוצרי הסרט "היום הארוך ביותר" משנת 1962, שבו גילם אותו וולפגנג פרייס. 

## קישורים חיצוניים

* מקס-יוזף פמזל באתר specialcamp11 

## הערות שוליים

קטגוריה:גנרלים בוורמאכט
קטגוריה:גנרלים בבונדסוור
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1897
קטגוריה:גרמנים שנפטרו ב-1985
Juno

"**Juno**" הוא שיר של הזמרת-יוצרת האמריקאית סברינה קרפנטר, שיצא לאור ב-23 באוגוסט 2024 כחלק מאלבומה *[[Short n' Sweet]]*.

## תוכן השיר
סברינה קרפנטר מתייחסת בשיר לסרט זוכה האוסקר "ג'ונו". בשיר, היא רומזת שלא אכפת לה להיות בסיטואציה של היריון לא מתוכנן, כמו בסרט, כל עוד זה יהיה עם הגבר הנכון. הסרט "ג'ונו" עוסק בתלמידי תיכון (בגילומם של אליוט פייג' ומייקל סרה) המתמודדים עם היריון לא מתוכנן תוך כדי שהם מתאהבים. בפזמון, סברינה משתמשת בסרט כמטאפורה ומציינת שהיא אולי תסכים ללדת ילד לגבר שהיא אוהבת: "אם תאהב אותי נכון, אז מי יודע? אולי אתן לך להפוך אותי לג'ונו".

מבחינה מוזיקלית, השיר תואר כ"שיר פופ קליל" בהשראת סגנון משנות ה-80 והושווה לשיריה של שריל קרואו.

מגזין בילבורד דירג את השיר כשיר הטוב ביותר באלבום.

## הופעות חיות
קרפנטר ביצעה את "Juno" במהלך סיבוב ההופעות "Short n' Sweet Tour" תוך שהיא מציגה תנוחות מין שונות בכל הופעה.

ב-19 באוקטובר, במופע שנערך בריילי, צפון קרוליינה, קרפנטר שינתה את מילות השיר במהלך הופעתה ל-"I hear you knocking, Barry, come on up" במקום "baby" כשבן זוגה דאז, בארי קיוגאן, נכח במקום.

## מחלוקות
בדצמבר 2025 קרפנטר גינתה באופן פומבי סרטון טיקטוק רשמי מהבית הלבן, שבו נעשה שימוש בשיר ובמם "Have you ever tried this one?" לצורך קידום תעמולה של אכיפת מכס והגירה בארצות הברית המתארת מעצר וגירוש של אנשים ללא מסמכים; היא כינתה את הסרטון "מרושע ומגעיל". קרפנטר הדגישה כי היא מתנגדת לכל שימוש ביצירתה כדי לקדם מדיניות שהיא רואה כלא אנושית, והבהירה שאין לערב אותה או את המוזיקה שלה באג'נדה פוליטית.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי סברינה קרפנטר
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי סברינה קרפנטר
קטגוריה:שירים שהופקו על ידי ג'ון ראיין
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:שירי פלטינה בברזיל
קטגוריה:שירי פלטינה בקנדה
קטגוריה:שירי זהב בממלכה המאוחדת
קטגוריה:שירי זהב בניו זילנד
יחידת הברחת האמל"ח של חזבאללה

**יחידת הברחת האמל"ח של חזבאללה** או **יחידה 4400** היא יחידה האחראית על העברת אמל"ח מאיראן דרך סוריה ועיראק ללבנון. היחידה עובדת ביחד עם יחידה 190 של כוח קודס.

היחידה מעבירה דרך עיראק וסוריה את האמל"ח בעיקר במשאיות, עד שהמשאיות מגיעות לגבול עם לבנון ושם האמל"ח מועבר דרך מעברים אזרחיים או מעברים מוסתרים. לפי הערכות יש 130 מעברים בגבול.

## היסטוריה
בתחילת שנות ה-2000, מוחמד ג'עפר קסיר (קציר) הקים בעזרת יחידה 190 של כוח קודס את היחידה.

במהלך השנים צה"ל תקף מטרות של היחידה והרג פעילים על מנת לפגוע ביחידה.

ב-23 באוקטובר 2022 צה"ל תקף מטרות של היחידה בדרום סוריה.

### מלחמת חרבות ברזל
במהלך מבצע חיצי הצפון צה"ל תקף מטרות של היחידה והרג פעילים ביחידה. בנוסף צה"ל השמיד תשתיות העברת אמל"ח בין סוריה ללבנון.

ב-1 באוקטובר 2024 צה"ל הרג בסיכול ממוקד את מפקד היחידה מוחמד ג'עפר קסיר.

ב-8 באוקטובר 2024 צה"ל תקף מטרות של היחידה ברחבי סוריה. בנוסף צה"ל הרג בסיכול ממוקד בכיר ביחידה.

ב-21 באוקטובר 2024 צה"ל הרג בסיכול ממוקד את עלי חסן ע'ריב, מחליפו של מוחמד ג'עפר קסיר.

### מתקפת המורדים הסורים בשנת 2024 והלחימה בין סוריה ליחידה

ב-6 בדצמבר 2024 המורדים הכורדים כבשו את מעבר הגבול העיקרי שבו השתמשה היחידה להעברת אמל"ח בין עיראק לסוריה.

ב-8 בדצמבר 2024 לאחר נפילת משטר אסד פעילי היחידה עזבו את סוריה, אך החל מינואר 2025 היחידה חזרה לפעול להבריח נשק מסוריה ללבנון.

בין 4 ל-10 בפברואר 2025 הצבא הסורי החופשי השמיד תשתיות של היחידה בגבול סוריה–לבנון ולאחר שכוחות היחידה חזרו לפעול בתוך סוריה הצבא הסורי החופשי גירש אותם מהאזור.

לאורך שנת 2025, חיל האוויר הישראלי ביצע עשרות תקיפות נגד תשתיות היחידה שפעיליה ניסו לשקם בגבול לבנון–סוריה.

## הערות שוליים

2024 11
קטגוריה:חזבאללה: ארגונים ותפקידים
עד האהבה

"**עד האהבה**" הוא שיר של הזמר-יוצר הישראלי אביתר בנאי. השיר נכתב והולחן על ידי אביתר בנאי, עובד והופק בידי אסף אמדורסקי ויצא לאור ב-23 באפריל 2018.

## יצירה ויציאה לאור
ב-23 באפריל 2018, כשנה לאחר שהזמר-יוצר הישראלי אביתר בנאי הוציא את אלבום האולפן השישי שלו, "לשונות של אש", יצא לאור שירו "עד האהבה" שכתב והלחין יחד עם עיבוד והפקה של אסף אמדורסקי. ביולי 2022 נכלל השיר באלבום ההופעה הראשון של הזמר, *[[Live at TEDER]]*.

## וידאו קליפ
הווידאו קליפ של השיר בוים ונערך על ידי שי אשרי, צולם בידי דוד סטרז'מייסטר ושחר בארי ויצא לאור ביום צאת השיר. בשיר נראים בנאי ואמדורסקי כשהם מקליטים ועובדים על השיר באולפן ההקלטות של אמדורסקי. בסופו של הקליפ נשמע בנאי אומר כי הוא "לא בטוח שהמודולציה הזאת זה משהו שצריך להשאיר אותו".

## ניתוח מוזיקלי
בן שלו מ"הארץ" כתב כי העובדה שגם המודולציה החריגה וגם ההערה המתלבטת של בנאי לגביה הושארו בפסקול - מעידה על האופי החריג של התמרון הזה בשפה המוזיקלית של הזמר. הוא הוסיף כי גם הפריצה הדרמטית מהבית לפזמון היא דבר חריג בשפה המוזיקלית של בנאי, בה המעברים מהבית לפזמון נוטים להיות רכים מאוד.

על פי מבקר המוזיקה יוסי חרסונסקי השיר הוא עדות לבגרות מתוך תובנה, שבמקומות אחרים בארצות רחוקות לא נמצא פתרון למצוקת הפחדים וההתלבטויות. הוא עוצר את המרדף ומוכן לקחת אחריות מלאה על החיים והמשתמע מהם. ה"תבוסה" היא בעצם ההודאה ש"שם" לא נמצא הפתרון. את התשובות יש לחפש בנפש פנימה.

## קבלה
בן שלו כתב כי הניסוי של בנאי בשיר, בו הוא יוצא מעורו הרגיל, הצליח ו"נשמע נכון", זאת בעיקר בזכות קולות הרקע של החצוצרן־קלידן רועי חרמון ונוכחותה המהדהדת של המילה  דווקא בתוך ההקשר של הבעה קולית אינטנסיבית, ודווקא אחרי המלים .

יוסי חרסונסקי ציין כי השיר מראה שאביתר נאמן לדרכו המוזיקלית גם כאדם מאמין, הוא עדיין שר על לבטים פנימיים, חושף את אשר מקנן בנפשו, ונשמע כמי שפיו וליבו שווים.

## מיקומי שיא
### מצעדים שבועיים

## קישורים חיצוניים

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
קטגוריה:שירי אהבה בעברית
קטגוריה:סינגלים בהוצאת נענע דיסק
מדינה יהודית אחת

**מדינה יהודית אחת** (באנגלית: **One Jewish State**) הוא ספר שכתב שגריר ארצות הברית בישראל לשעבר דייוויד פרידמן העוסק בפתרון הסכסוך הישראלי-פלסטיני.

## תוכן הספר
בספר נטען כי הפתרון הטוב ביותר לסכסוך הישראלי-פלסטיני הוא לא חתירה להקמת מדינה פלסטינית, כפי התפיסה המקובלת בקרב ממשלי ארצות הברית, אלא פתרון המדינה האחת: מדינה יהודית ריבונית מנהר הירדן ועד הים התיכון, שתיטיב גם עם תושביה היהודים וגם עם תושביה הערבים.

מתוך הכריכה האחורית של הספר:

### השקת הספר
[ממוזער|מעמד השקת הספר 'מדינה יהודית אחת'. בתמונה, מימין לשמאל: ח"כ [אריאל קלנר, השרה גילה גמליאל, השר ניר ברקת, דייוויד פרידמן, יו"ר מועצה אזורית שומרון יוסי דגן, השר אלי כהן, השר ישראל כ"ץ, השרה אורית סטרוק, השר עמיחי שיקלי. צילום: אליחי מנחם.]]
הספר הושק ב-31 באוקטובר 2024, ימים ספורים לפני הבחירות לנשיאות ארצות הברית, ביישוב נופים שבשומרון, בהובלת ראש מועצה אזורית שומרון יוסי דגן ובנוכחות 8 שרים, בהם שר החוץ ישראל כ"ץ, ומספר חברי הכנסת. אירועי השקה נוספים התקיימו בכנסת ובאולמי מלון וולדורף אסטוריה בירושלים, בהובלת ח"כ אוהד טל.

לספר גרסה בעברית וגרסה באנגלית.

## קישורים חיצוניים
* One Jewish State | Ambassador David Friedman, באתר יוטיוב
* 

## הערות שוליים

קטגוריה:ספרי עיון על הסכסוך הישראלי-פלסטיני
בשדה מאחורי ביתי

"**בשדה מאחורי ביתי**" הוא סינגל שהוקלט על ידי הזמרת הישראלית קרן פלס בהשתתפות ילדי עוטף עזה, שנכחו בבתיהם במהלך טבח שבעה באוקטובר.

## רקע וכתיבה
"בשדה מאחורי ביתי" נכתב והולחן על ידי פלס, והופק על ידי תומר בירן. השיר מתאר תחושת התחדשות ושיקום, עם דגש על הרגעים הפשוטים והשלווים שלאחר סערה גדולה. הודברת מציירת תמונה של שדה ירוק ושקט מאחורי בית מגורים, שבו השמש זורחת מחדש לאחר הלילה, והאדמה רטובה מהגשם במקום רעשי הקרב. האווירה רגועה ונקייה, רחוקה ממלחמות, וכל שורה מעבירה רגש של שלווה ושחרור מהכאב. הדשא הצומח באיטיות מסמל את הזמן שעובר, ואת תהליך ההחלמה.

בצד זה, השיר מדבר גם על הפחדים והזיכרונות שהדוברת נושאת אתה, בעודה מקבלת חיבוק מנחם על הדשא הפשוט. קיים חיבור לדמות שתומכת בה, כמו מלאך שמבקש להוביל אותו אל חוף מבטחים. בנוסף, יש כאן ביטוי לתקווה לעולם חדש שלא נגמר, עולם ללא סוף. השיר יצא שנה לאחר טבח שבעה באוקטובר. רוח מלחמת חרבות ברזל עולה במיוחד במילים המתארות עולם שחווה סערה – מטאפורה ללחימה – אך עכשיו נמצא במצב של רגיעה לאחריה.

## הצלחה מסחרית
"בשדה מאחורי ביתי" הושמע רבות בתחנות הרדיו בישראל. הוא הגיע בשיאו למקום השני במצעד הפזמונים השבועי של מדיה פורסט, המבוסס על נתוני איירפליי.

## מיקומי שיא

## קישורים חיצוניים

## הערות שוליים

קטגוריה:שירי קרן פלס
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי תומר בירן
קטגוריה:שירי מלחמת חרבות ברזל
קטגוריה:סינגלים בהוצאת די-מיוזיק
ניסיון ההתנקשות בדונלד טראמפ בנבדה (יוני 2016)

ב-18 ביוני 2016, במהלך עצרת הבחירות של המועמד לנשיאות דונלד טראמפ אשר התקיימה במלון טרז'ר איילנד בלאס וגאס, נבדה, האזרח הבריטי מייקל סטיבן סנדפורד בן ה-20 ניסה לגנוב את אקדח השירות של שוטר שאיבטח את העצרת. במעצרו הצהיר סנדפורד כי כוונתו הייתה להרוג את דונלד טראמפ במטרה למנוע את בחירתו לנשיא ארצות הברית.

בהמשך סנדפורד הואשם בהפרת סדר ועל כך שהוא "זר בלתי חוקי שהחזיק בכלי ירייה", עקב כך שהוא שכר אקדח קודם לכן במטווח על אף שאשרת השהייה שלו פגה. ב-13 בספטמבר 2016 הוא הודה בשני האישומים, וקיבל עונש מאסר של 12 חודשים ויום. לאחר שריצה 11 חודשי מאסר הוא שוחרר וגורש לבריטניה. בעת ששהה בכלא סנדפורד, ולאור עבר של בעיות נפשיות, הוחזק לעיתים רבות בבידוד והיה במעקב מחשש לכך שינסה להתאבד.

בפברואר 2017 ה-BBC שידר את הסרט התיעודי "הבריטי שניסה להרוג את טראמפ" אשר עסק בתקרית.

## רקע
בתחילת 2015 יצא סנדפורד מביתו אשר בעיירה דורקינג שבאנגליה, לשהות ממושכת במדינת קליפורניה שבארצות הברית. אשרת השהייה שלו לבסוף פגה ובעקבות כך בפועל הוא שהה בארצות הברית באופן בלתי חוקי. ביוני 2016 סנדפורד רכש כרטיס כניסה לעצרת הבחירות של טראמפ בנבדה וגם הזמין כרטיס כניסה נוסף לעצרת של טראמפ בפיניקס שבאריזונה, אשר הייתה אמורה להיערך עוד באותו היום. ב-16 ביוני 2016, יומיים לפני העצרת בלאס וגאס, סנדפורד ביקר במטווח "באטלפילד וגאס" אשר בלאס וגאס, שם שכר והתאמן בירי של אקדח גלוק 17 בקוטר 9 מ"מ. זו הייתה הפעם הראשונה בחייו בה התנסה בירי בכלי ירייה. השכרת הנשק הייתה בלתי חוקית משום שאשרת השהייה של סנדפורד בארצות הברית פגה.

## ניסיון ההתנקשות
בבוקר 18 ביוני 2016 סנדפורד נכח בעצרת של טראמפ במלון טרז'ר איילנד בלאס וגאס. במהלך נאומו של טראמפ סנדפורד ניגש לשוטר אמיל ג'ייקוב אשר עמד בקרבת הבמה. סנדפורד יזם שיחה קצרה עם ג'ייקוב ואמר לו כי הוא מעוניין לקבל את חתימתו של טראמפ. לאחר מכן הוא ניסה לנצל את ההזדמנות על מנת לקחת ממנו את כלי הנשק שלו אך הוא לא הצליח לעשות זאת. סנדפורד הוכנע מיד על ידי ג'ייקוב ושוטרים אחרים שנכחו במקום.

כאשר נחקר על ידי סוכני השירות החשאי סנדפורד הודה בפניהם כי התכוון להרוג את טראמפ, וציין שהוא תכנן זאת במשך שנה שלמה.

## הליכים משפטיים
לאחר מעצרו סנדפורד הואשם בהפרת סדר ועל כך שהוא "זר בלתי חוקי שהחזיק בכלי ירייה", עקב כך שהוא השכיר אקדח קודם לכן במטווח על אף שאשרת השהייה שלו פגה. ב-13 בספטמבר 2016 הוא הודה בשני האישומים בבית המשפט המחוזי של מחוז נבדה.

ב-13 בדצמבר 2016 סנדפורד נידון לתקופת מאסר באורך 12 חודשים ויום אחד.

בעודו כלוא, סנדפורד סבל על פי הדיווחים הטרדות מצד שומרים ואסירים תומכי טראמפ, ובעקבות כך הועבר למתקן מעצר אחר. במאי 2017 הוא שוחרר וגורש לבריטניה.

## הערות שוליים

קטגוריה:2016 בארצות הברית
*
קטגוריה:נבדה: היסטוריה
קטגוריה:אלימות פוליטית בארצות הברית בשנות ה-2010
מוסעד נדא

**מוסעד נדא אל-ענזי** (בערבית: **مساعد ندا العنزي**; נולד ב-8 ביולי 1983) הוא כדורגלן עבר כוויתי ששיחק בעמדת המגן השמאלי.

## קריירה
נדא התחיל את הקריירה שלו בקבוצת הכדורגל קאדסיה. באותה עונה הבקיע את שער הניצחון בגמר גביע יורש העצר. עונה לאחר מכן זכה עם המועדון ב-3 תארים: אליפות, גביע וגביע הליגה.

בקיץ  חתם באל-וכרה מליגת העל הקטרית, במדיה שיחק עונה אחת בה הגיע לגמר הגביע בו הפסידה לא-סד. בסיום העונה חזר לקאדסיה, אך במהלך העונה סבל מפציעה בברך שהשביתה אותו למשך 7 חודשים. במהלך קיץ  הציע א-ריאן כ-1.2 מיליון דולר תמורת השחקן, אולם קאדסיה דרשה 2 מיליון דולר תמורותו והעסקה לא יצאה לפועל.

ב-4 ביולי 2008 חתם בא-נסר מליגת העל הסעודית. ב-29 באוקטובר קיבל כרטיס אדום במשחק נגד אל-ערבי כווית.

ב-28 בינואר 2010 ניהל משא ומתן עם א-נסר על מנת לחזור למועדון, אולם הוא קרס וכעבור כשבוע חתם בא-שבאב ריאד תמורת 60% מכרטיס השחקן שלו שעלה כ-300 אלף דולר לחצי שנה.

בהמשך הקריירה שיחק גם באל-אורובה וא-סאלמיה, בה סיים את הקריירה שלו.

ב-18 בדצמבר 2002 ערך את הופעת הבכורה שלו בנבחרת כווית בניצחון 0-1 נגד , בו גם הבקיע את שער הבכורה שלו במדיה. נדא השתתף עם הנבחרת 3 פעמים בגביע אסיה והוא מדורג רביעי בטבלת שיאן ההופעות של הנבחרת בכל הזמנים.

## תארים
; קאדסיה
*ליגת העל הכוויתית: , , 
*גביע האמיר הכוויתי: , , 
*גביע יורש העצר: , , , 
*גביע אל-ח'ראפי: , 
*גביע הפדרציה של כווית: 
*גביע מועדון המפרץ: 

## קישורים חיצוניים

קטגוריה:כדורגלנים כוויתים
קטגוריה:מגני כדורגל
קטגוריה:כדורגלני אל-וכרה
קטגוריה:כדורגלני א-נסר
קטגוריה:כדורגלני א-שבאב (ריאד)
קטגוריה:כדורגלני אל-אורובה (ערב הסעודית)
קטגוריה:כדורגלני נבחרת כווית
קטגוריה:כדורגלני גביע אסיה 2004
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:ספורטאים זרים בקטר
קטגוריה:ספורטאים זרים בערב הסעודית
קטגוריה:ילידי 1983
ג'יימס קם

**ג'יימס פרסטון קם** (באנגלית: **James Preston Kem**; 2 באפריל 1890 – 24 בפברואר 1965) היה פוליטיקאי אמריקאי שייצג את מיזורי בסנאט של ארצות הברית בין השנים 1947 ל-1953.

## ביוגרפיה
ג'יימס פ. קם נולד ב-2 באפריל 1890 במייקון שבמיזורי. הוא למד באקדמיה הצבאית בלס, ולאחר מכן השלים את לימודיו באוניברסיטת מיזורי ב-1910, ובבית הספר למשפטים באוניברסיטת הרווארד ב-1913. הוא התקבל ללשכת עורכי הדין בשנת 1913 והחל לעסוק בכך בקנזס סיטי. ב-1917 התגייס לחיל הרגלים של צבא ארצות הברית והשתתף במלחמת העולם הראשונה. בשנת 1920 חידש קם את עבודתו כעורך דין בקנזס סיטי. הוא הקים משרד עריכת דין מוצלח מאוד במהלך שני העשורים הבאים. עד 1943 כיהן כנשיא איגוד עורכי הדין של קנזס סיטי וכיו"ר הוועדה הרפובליקנית של מחוז ג'קסון. ב-1944 כיהן כציר בוועידה הלאומית הרפובליקנית והחל לבנות תמיכה לקראת התמודדות על מושב בסנאט. בבחירות שנערכו בנובמבר 1946 הביס קם את פרנק פ. בריגס, הסנאטור המכהן, שמונה לתפקיד ב-1945 כאשר הארי טרומן התפטר על מנת לכהן כסגן נשיא.

במהלך כהונתו האחת בסנאט, היה קם מתנגד נחרץ של הנשיא טרומן, ואפיין אותו כבובה של המערכת הפוליטית המושחתת של טום פנדרגאסט בקנזס סיטי. קם הובס בניסיונו להיבחר מחדש ב-1952 למועמד הדמוקרטי, סטיוארט סימינגטון, מנכ"ל אמרסון אלקטריק לשעבר שהיה מזכיר חיל האוויר של ארצות הברית בממשל טרומן. קם פרש למשרד עורכי דין בוושינגטון הבירה ולאחר מכן גידל בקר אנגוס בשארלוטסוויל, וירג'יניה עד מותו ב-24 בפברואר 1965 בגיל 74.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת הרווארד
קטגוריה:בוגרי אוניברסיטת מיזורי
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1890
קטגוריה:אמריקאים שנפטרו ב-1965
רוברט ל. אוון

**רוברט לאתהאם אוון הבן** (באנגלית: **Robert Latham Owen Jr.**; 2 בפברואר 1856 – 19 ביולי 1947) היה אחד משני הסנאטורים הראשונים מטעם מדינת אוקלהומה.

בעקבות המשבר הפיננסי של 1873 סבל אוון מנזק כלכלי. אוון, שהיה חצי צ'רוקי מצד אימו, נסע מערבה ל, שם החל לעבוד כמורה בבית ספר העובד עם יתומים צ'רוקים; בהמשך עבד כעורך דין וכעיתונאי. בין ההישגים שהביאו אותו למודעות ציבורית רחבה יותר וסייעו לסלול את הדרך לבחירתו לסנאט בשנת 1907, הייתה הצלחתו כעורך דין בשנת 1906 לאחר שנחל הצלחה בתיק שטיפל בו כעורך דין. במסגרת תיק זה ביקש השבט הצ'רוקי לקבל פיצוי מממשלת ארצות הברית עבור אדמות שהם הפסידו בזמן הטיהור האתני בטריטוריה האינדיאנית.

אוון זכור במיוחד כנותן החסות בסנאט של חוק הפדרל ריזרב משנת 1913, שיצר את מערכת הפדרל ריזרב. לקראת הבחירות לנשיאות ארצות הברית ב-1920 ניסה אוון להתמודד על מועמדות המפלגה הדמוקרטית לנשיאות ארצות הברית, אך נכשל.

## קישורים חיצוניים

* 
* 
* 

## הערות שוליים

קטגוריה:אמריקאים ילידי וירג'יניה
קטגוריה:לינצ'בורג (וירג'יניה): אישים
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1856
קטגוריה:אמריקאים שנפטרו ב-1947
אמציה (פירושונים)

קטגוריה:שמות פרטיים עבריים
קטגוריה:שמות פרטיים תאופורים
היום הבין-לאומי למניעת ניצול של הסביבה במלחמה ובמאבק מזוין

**היום הבין-לאומי למניעת ניצול של הסביבה במלחמה ובמאבק מזוין** הוא יום מודעות שמצוין ב-6 בנובמבר מדי שנה מאז 2002. הוא נקבע בידי העצרת הכללית של האומות המאוחדות בשנת 2001.

## הכרזה
היום הבין-לאומי למניעת ניצול של הסביבה במלחמה ובמאבק מזוין הוכרז על ידי העצרת הכללית של האו"ם ב-5 בנובמבר 2001. ההכרזה מדגישה את הצורך להעלות את המודעות לנזק הסביבתי הנגרם על ידי סכסוכים וכי הרס מערכות אקולוגיות ומשאבי טבע במהלך מלחמות פוגע בהישרדות האנושית ובשלום בר קיימא. יוזמה זו מדגישה את החשיבות של הכללת שימור הסביבה באסטרטגיות למניעת סכסוכים ובניית שלום, מתוך הכרה בכך שלא יכול להיות שלום בר-קיימא ללא סביבה בריאה ומשאבי טבע מנוהלים היטב.

## ציון היום
יום זה צוין ב-6 בנובמבר בשנת 2002, כדברי נשיא העצרת הכללית של האומות המאוחדות, יאן קוואן: "יש למנוע בנחישות לוחמה המכוונת נגד איכות הסביבה ולגנות אותה".

מאז אורגנו פעילויות שונות ברחבי העולם, כגון קמפיינים להעלאת מודעות, כנסים, סמינרים ופרסום דוחות המנתחים את ההשפעה הסביבתית של סכסוכים. אירועים אלה מבקשים לטפח שיתוף פעולה בין-לאומי ולקדם מדיניות ופרקטיקות המגנות על הסביבה גם במהלך סכסוכים.

## ראו גם
* יום איכות הסביבה העולמי
* יום השלום הבין-לאומי
* היום הבין-לאומי של כוחות שמירת השלום של האו"ם
* יום היערות הבין-לאומי
* יום כדור הארץ
* היום העולמי למאבק במדבור ובבצורת (אנ')

## קישורים חיצוניים
* 
* **[https://www.un.org/en/observances/environment-in-war-protection-day היום הבין-לאומי למניעת ניצול של הסביבה במלחמה ובמאבק מזוין]**, באתר האו"ם (**באנגלית**)
*  (**באנגלית**)
* International Day for Preventing the Exploitation of the Environment in War and Armed Conflict - 6 November, באתר Geneva International Centre for Justice (**באנגלית**)
*  (**באנגלית**)

## הערות שוליים

איכות הסביבה, יום
קטגוריה:שמירת הסביבה
קטגוריה:אירועים בחודש נובמבר
איכות הסביבה
פלאוגאוגרפיה

ממוזער|שמאל|המחשת תנועת יבשות
ממוזער| שחזור פלאוגאוגרפי המציג את אזור אגן האפלצ'ים במהלך התקופה הדבונית התיכונה.
**פלאוגאוגרפיה** (או **פליאוגאוגרפיה**; באנגלית: **Palaeogeography**) הוא ענף בתחום מדעי הגאוגרפיה העוסק בחקר ההיסטוריה הגאוגרפית של כדור הארץ, בדרך כלל בשינויים הפיזיים. תחום מחקר זה מסייע למדענים להבין את תנאי הסביבה שבהם נוצרו מאובנים, את התפתחות מיני בעלי חיים שנכחדו, ואת מיקום היבשות והאוקיינוסים הקדומים. פלאוגאוגרפיה יכולה לכלול גם חקר סביבת בני האדם או תרבותיות. כאשר ההתמקדות בעיקרה על תצורות נוף, לעיתים משתמשים במונח פלאוגאומורפולוגיה. פלאומגנטיות, פלאוביוגוגרפיה והיסטוריה טקטונית הם בין הכלים העיקריים של פלאוגאוגרפיה.

ניתוח פלאוגוגרפי מספק מידע קריטי להבנה המדעית במגוון תחומים. לדוגמה, ניתוח פלאוגאוגרפי של אגני סלעי משקע וסחף הממלא תפקיד מרכזי בתחום גאולוגיית הנפט, מכיוון שסביבות גיאומורפולוגיות קדומות של פני כדור הארץ נשמרות בתיעוד הסטרטיגרפי. פלאוגאוגרפים גם חוקרים את סביבת סלעי המשקע והסחף שבה נמצאו מאובנים כדי לקבל רמזים על התפתחות האבולוציונית של מינים שנכחדו. הפלאוגוגרפיה חיונית להבנת הפלאוקלימטולוגיה, לאור ההשפעה של מיקומי היבשות והאוקיינוסים על השפעת האקלים העולמי והאזורי.

עדויות פלאוגאוגרפיות תרמו לפיתוח והבנת תאוריית נדידת היבשות, לספק מידע אודות תיאוריות הנוכחיות של טקטוניקת הלוחות. עדויות אלה מספקות מידע על הצורה והמיקום הגאוגרפי של יבשות-על כמו פנגיאה ואוקיינוסים עתיקים כמו פנתאלסה , ובכך אפשרו שחזור של יבשות ואוקיינוסים פרהיסטוריים.

## גלריה



קובץ:TaiwanFault-5.jpg|העתק הטקטוני האנכי בין הלוח הפיליפיני ללוח האירואסייתי שהביא להיווצרות האי טאיוואן.
קובץ:Philippine_Sea_Plate_br.JPG|מפה הממחישה את תנועת הלוחות הטקטונים להיווצרות האי טאיוואן השוכן בקצה המערבי של הלוח הפיליפיני הנדחק מתחת ללוח האירו-האסייתי


## ראו גם
* תצורת נוף
* פלאומגנטיזם
* גאוגרפיה היסטורית
* מדעי כדור הארץ
* סטרטיגרפיה
* טאיוואן (אי)

## לקריאה נוספת

* 
* Ami Boué: *Einiges zur palaeo-geologischen Geographie.* Wien 1875, .
* Edgar Dacqué: *Grundlagen und Methoden der Paläographie.* G. Fischer, Jena 1915, .
* Franz Kossmat: *Paläogeographie. Geologische Geschichte der Meere und Festländer.* (= *Sammlung Göschen.*) Göschen, Berlin 1916, .
* Erich Thenius, Karl von Frisch: *Meere und Länder im Wechsel der Zeiten. Die Paläogeographie als Grundlage für die Biogeographie.* (= *Verständliche Wissenschaft.* Band 114.) Springer, Berlin 1977, .
* Gerda Standke: *Paläogeografie des älteren Tertiärs (Paleozän bis Untermiozän) im mitteldeutschen Raum.* in: *Zeitschrift der Deutschen Gesellschaft für Geowissenschaften.* Ausgabe 159/1. 2008,  (online).



## קישורים חיצוניים

* כלי אינטראקטיבי להמחשת פלאוגאוגרפיה ולשחזור נתונים
* מפות זמן עמוק
* 
* מגזין גאולוגיה באוניברסיטת cambridge, המאמר Palaeogeography in Exploration 
* הגדרת פלאוגאוגרפיה במילון Collins 

## הערות שוליים

*
קטגוריה:גאוגרפיה
קטגוריה:מערכות מידע גאוגרפי
קטגוריה:גאוגרפיה פיזית
קטגוריה:תחומים בגאוגרפיה
קטגוריה:גאוגרפיה אנושית
קטגוריה:היסטוריה לפי נושא
קטגוריה:מדעי כדור הארץ
קטגוריה:מדעי הסביבה
הפפירוס הגינקולוגי של קהון

ממוזער|טקסט=פפירוס קהון|פפירוס קהון
**הפפירוס הגינקולוגי של קהון** (קרוי גם פפירוס רפואי פיטרי, Kahun Medical Papyrus, Lahun Medical Papyrus, או UC32057) הוא הטקסט הרפואי העתיק ביותר הידוע בהיסטוריה המצרית ואחד הטקסטים העתיקים ביותר בהיסטוריה של הרפואה. הפפירוס מתוארך ל-1825 לפני הספירה, בתקופת השושלת המצרית השתים עשרה, והוא נחשב למאמר הרפואי הראשון. הוא עוסק במתן תשובות לבעיות בריאות גינקולוגיות, הריון, פוריות וטיפולים שונים.

## היסטוריה
פלינדרס פיטרי מצא את הפפירוס באל לאהון, בפיום שבמצרים, בשנת 1889. הוא תורגם לראשונה על ידי פרנסיס לוולין גריפית' בשנת 1893 ופורסם ב"הפפירוסים של פיטרי: פפירוסים היארטיים מקהון ומגורוב". הפפירוס נמצא במוזיאון פיטרי לארכאולוגיה מצרית של יוניברסיטי קולג' לונדון. הפפירוסים הרפואיים המאוחרים יותר, פפירוס ברלין ופפירוס רמסאום IV, מכסים את אותם נושאים, ולעיתים קרובות מספקים אותם מרשמים .

## תוכן
הטקסט מחולק לשלושים וארבעה מקטעים, כל אחד עוסק בבעיה ספציפית ומכיל אבחנה וטיפול. אין כל הצעות לפרוגנוזה. הטיפולים אינם כירורגיים. התרופות המתוארות מוכנסות לגוף באופן אוראלי, וגינלי, או דרך העור באמצעות עיסוי. הרחם נתפס כמקור לתחלואים, הבאים לידי ביטוי באיברים אחרים, ולכן נרשם טיפול באמצעות חיטוי הרחם באמצעות שמנים, קטורת או הרחה.

### אמצעי מניעה
בטור 3, בשורה 6 של הפפירוס, מפורטת שיטה לאמצעי מניעה הכרוכה בשריפה או פיזור של גללי קרוקודיל. שיטה זו הובנה בטעות כהחדרת גללי קרוקודיל לצוואר הרחם. בטור 3, שורה 7 מתואר אמצעי מניעה אחר, הכולל טפטוף דבש ומלח נטרון על הרחם למניעת הריון.

## ראו גם
* היסטוריה של הרפואה

## מקורות

* 
* Smith, Lesley. "The Kahun Gynaecological Papyrus: Ancient Egyptian medicine." Journal of Family Planning and Reproductive Health Care (2011): 54-55.


## קישורים חיצוניים

* טקסט מלא
* 

## הערות שוליים

קטגוריה:גינקולוגיה
קטגוריה:היריון
קטגוריה:מצרים העתיקה
קטגוריה:המאה ה-19 לפנה"ס
קטגוריה:היסטוריה של הרפואה
קאלורמה (וושינגטון די. סי.)

**קאלורמה** (באנגלית: **Kalorama Triangle**) היא שכונה יוקרתית במערב וושינגטון די.סי., ארצות הברית. השכונה ממוקמת באזור הצפון-מערבי של העיר, והיא נחשבת לאחת השכונות המבוקשות ביותר בוושינגטון. השכונה תחומה בערך בשדרות קונטיקט במערב, כביש קולומביה במזרח ורחוב קלברט בצפון.

## היסטוריה
היסטוריית השכונה מתחילה במאה ה-19. קאלוֹרָמָה הוקמה כשכונה מגוננת, ופיתוחה התחיל בשנות ה-1800 המאוחרות. השכונה נקראה על פי המילה היוונית "קאלוֹרָמָה" (Kalorama), שמשמעה "נוף יפהפה" או "הנוף היפה", עקב הנופים המרשימים של נהר הפוטומק והסביבה הטבעית.

בשנותיה הראשונות, אוכלסה "קלורמה" בכמה משפחות בלבד, שגרו בבתים גדולים בסגנון פרברי. עם התקנת מערכת החשמליות בשדרות קונטיקט ובדרך קולומביה, התפתחה השכונה בקצב מהיר. למרות שעדיין נבנו בתים פרטיים, רוב הבנייה החדשה כללה בתים בשורות. בנוסף, נבנו בנייני דירות גדולים ומעוטרים לאורך שדרות קונטיקט וכביש קולומביה. תוך מספר שנים, כל המגרשים נבנו, ובניית השכונה האטה בשנות ה-20 של המאה ה-20, כשהקרקעות הפנויות כמעט אזלו.

לאורך השנים הפכה קאלוֹרָמָה לאזור מגוריהם של אנשי ציבור רבים, דיפלומטים, פוליטיקאים, אנשי אקדמיה ועסקים. אחד המאורעות המשמעותיים בהיסטוריה של השכונה התרחש לאחר סיום כהונתו של נשיא ארצות הברית ברק אובמה. בשנת 2017, רכש אובמה בית בשכונה, וההגעה של משפחת אובמה למשכנה החדש הובילה להעלאת פרופיל השכונה בתקשורת ובקרב הציבור. ברק אובמה ומשפחתו בילו בשכונה את השנים שלאחר כהונתו בבית הלבן. בתקופת כהונתו של הנשיא דונלד טראמפ עברו להתגורר בשכונה ביתו איוונקה טראמפ וחתנו ג'ארד קושנר.

## דמוגרפיה
קאלוֹרָמָה מאופיינת באוכלוסייה ברוב הגילים, אך נחשבת לשכונה שבה רוב התושבים הם אנשי מקצוע בכירים, דיפלומטים, פוליטיקאים, ואנשי אקדמיה. השכונה מושכת את תשומת הלב של משפחות עשירות, אנשי ציבור ואנשי עסקים, במיוחד לאור קרבתה למוקדים חשובים בממשל הפדרלי של ארצות הברית, כולל הקפיטול והבית הלבן. בשכונה מתגוררים לא רק פוליטיקאים אמריקאים, אלא גם דיפלומטים זרים, כמו גם אנשי תקשורת ואנשי אקדמיה. המיקום האטרקטיבי והסביבה המגוננת הופכים אותה לאזור מגונן עבור רבים המעוניינים בפרטיות, מבלי לוותר על גישה נוחה למוקדי השפעה.

תושבי השכונה משתייכים לרוב למעמד כלכלי גבוה, עם הכנסות גבוהות מהממוצע. השכונה מאכלסת אוכלוסייה מגוונת מבחינה דתית ותרבותית, אם כי אין בה נוכחות בולטת של קבוצות דתיות מסוימות.

## קישורים חיצוניים

## הערות שוליים

קטגוריה:וושינגטון די. סי.: שכונות
ח'וראמשהר (טיל)

**ח'וֹרַאמְשַׁ֫הְר** (בפרסית: **خرمشهر**, בתעתיק מדויק: **ח'רמשהר**) הוא טיל בליסטי בעל טווח בינוני שפותח באיראן בינואר 2017. לטיל טווח שבין 1,000 ל-2,000 ק"מ והוא יכול לשאת ראש נפץ במשקל 1,500 ק"ג ואורכו 13 מטר. הטיל הוא בעל יכולת לשאת חימוש מצרר, שאסור לשימוש על פי האמנה בדבר חימוש מצרר, אך איראן וישראל אינן חתומות עליה.

הטיל נקרא על שם העיר ח'וראמשהר באיראן.

## סקירה
ח'וראמשהר הוא הגרסה האיראנית של טיל הוואסונג-10 של צפון קוריאה אשר מכרה גרסה של הטיל לאיראן תחת השם BM-25 כשהמספר 25 מייצג את טווח הטיל של 2,500 ק"מ. איראן טענה שהיא הקטינה את גודל הטיל לעומת הגרסה המקורית, תוך הפחתת מסת חומר ההנעה והטווח. טווח כזה מכסה מטרות בישראל, מצרים וערב הסעודית, וחברות נאט"ו כמו רומניה, בולגריה ויוון, אם ישוגר ממערב איראן.

מפקד חיל האוויר והחלל של משמרות המהפכה האסלאמית, אמיר עלי חג'יזאדה, ציין שהגרסה האיראנית "היא קטנה יותר בגודל אבל יותר טקטית", מה שעשוי להסביר את הטווח המופחת של הטיל. תאוריה שנייה טוענת שגורמים איראניים אינם רוצים לעורר דאגה באירופה לגבי תוכנית הטילים שלהם, ובכוונה מעריכים בחסר את הטווח.

לטיל יש פוטנציאל לשאת ראשי קרב גרעיניים אך לא ברור אם הוא יכול לשאת מספר ראשי קרב גרעיניים, בשל גודלו.

ח'וראמשהר נוסה לראשונה ב-29 בינואר 2017, כשטס כ-950 ק"מ לפני שהתפוצץ. הוא נוסה שוב באוגוסט 2020.

### ח'וראמשהר-4
נחשף ב-25 במאי 2023. הגרסה החדשה היא בעלת טווח של 2,000 ק"מ עם ראש קרב של 1,500 ק"ג. יש לה מנוע מתקדם יותר המשתמש בדלק היפרגולי , שניתן לאחסן במכלים במשך שנים, דבר המקצר את זמן ההכנה לשיגור ל-12 דקות. הדלק החדש דורש מכלים קטנים יותר, מה שמקטין את חלק המנוע לכ-13 מטר, כאשר ראש הקרב מוסיף כ-4 מטר לאורך הטיל. יש לו מבנה העשוי מחומר מרוכב חזק יותר, ומערכת ניווט המאפשרת לו לתקן את מסלולו כשהוא מחוץ לאטמוספירה, כך שאינו תלוי בהנחיה סופית שניתנת להפרעה על ידי מערכות לוחמה אלקטרונית.

בריגדיר גנרל אמיר עלי חג'יזאדה, מפקד כוח האוויר והחלל של משמרות המהפכה האסלאמית, אמר כי ח'וראמשהר-4 הוא טיל שמסוגל לשאת 80 ראשי נפץ קטנים.
## שימוש מבצעי
ב-18 ביוני 2025, במהלך מבצע עם כלביא שיגרה איראן לראשונה טיל ח'וראמשהר-4 לעבר מדינת ישראל. הטיל יורט על ידי מערכת חץ 3. בהמשך שיגרה עוד מספר טילים מסוג זה; ואילו חיל האוויר הישראלי השמיד מספר טילי ח'וראמשהר מוכנים לשיגור, על הקרקע.

ב-23 באוגוסט 2025, ניסיונות יירוט טיל ח'וראמשהר עם חימוש מצרר ששיגרו החות'ים לעבר ישראל כשלו, אבל רק פצצונת אחת מהטיל פגעה במושב גינתון. ייתכן בשל ייצור חפוז בתימן על בסיס ידע איראני.

ב-5 בפברואר 2026, סוכנות הידיעות האיראנית פארס, דיווחה כי טיל חורמשהר 4 נפרס לראשונה במתקנים תת-קרקעיים, המכונים באיראן "ערי טילים", השייכים למשמרות המהפכה. על פי הדיווח, הצבתם במתקנים אלו נועדה לשפר את יכולות ההפעלה והכשירות המבצעית של המערך הבליסטי. בדיווח, נטען כי הטיל מסוגל להגיע למהירות של כפי 16 ממהירות הקול, המוערכת בעשרות אלפי קמ״ש, מחוץ לאטמוספירה וכ-8 מאך בתוך האטמוספירה, נתונים שלטענת הסוכנות מקצרים את זמן ההגעה ליעד לכ-10–12 דקות מרגע השיגור.

במהלך מבצע שאגת הארי בשנת 2026, איראן הגבירה את מספר השיגורים של טילים מסוג זה לעבר ישראל, לעומת מבצע עם כלביא. ב-10 במרץ 2026, העריך צה"ל כי כמחצית מהטילים ששוגרו מאיראן במבצע שאגת הארי כללו טילי חורמשהר עם ראשי מצרר.

## גרסאות
* ח'וראמשהר-1
* ח'וראמשהר-2
* ח'וראמשהר-3
* ח'וראמשהר-4

## קישורים חיצוניים

## הערות שוליים

קטגוריה:טילים בליסטיים איראניים
קטגוריה:איראן: צבא וביטחון
קטגוריה:טילים איראניים
פטם

ממוזער|270px|חוות פטם בפלורידה
**פטם** הוא עוף הגדל במיוחד לייצור בשר עוף למאכל.

עופות הפטם המסחריים, מגיעים למשקל שחיטה, לאחר כ-30 יום כעופות קטנים (כ-1.5 ק"ג), ומיום ה-30 והלאה, עולים במשקל כ-100 גרם ליום, כך שבסביבות יום הגידול ה-45 העופות שוקלים כבר בסביבות ה-3 קילוגרם, ומשקלם כמעט שלא עולה יותר מכך. בנוסף, גידול ארוך יותר איננו כלכלי, כיון שעלות המזון שהפטם אוכל לאחר שישה שבועות, היא מעבר לרווח שנוצר מעלייה במשקלו.

בגידולים אורגנים, גידולי חופש, זמני הגידול ארוכים יותר (חודשיים ויותר).

## גידול
ממוזער|אפרוחים מובאים ללול ביום הבקיעה
הפטם גדל בלולים תעשייתיים, כשבכל לול גדלים בדרך כלל בין 20,000–60,000 עופות, ולפעמים אף יותר מכך, החל מיום הבקיעה ועד לשיווקם. בישראל, רוב גידולי הפטם נעשים בלולים מבוקרים, שבהם זרימת האוויר, החימום, הזנת האוכל והשתייה, נעשים באופן מבוקר ואוטומטי, עם מגע אדם מינימלי.

לאחר חיטוי יסודי בלול, שנעשה בין גידול אחד למשנהו, מובאים אפרוחים מהמדגרה ללול ביום הבקיעה, בדרך כלל ממוינים לזכרים ונקבות בנפרד ומונחים על מצע נסורת נקי, לאחר כ-11 יום מקבלים חיסון מפני מחלות, ולאחר 30–45 יום משווקים למשחטת העופות.

הברירה המלאכותית הביאה לעלייה גדולה במהירות שבה מתפתחים הפטמים ומגיעים למשקל השחיטה. גידול זה גורם שישנה חוסר התאמה גנטית בין האיברים המספקים את האנרגיות של הפטם לבין האיברים צורכי האנרגיה שלו. הגידול המהיר יכול להוביל להפרעות מטבוליות ולתמותה עודפת. וגידול מהיר של גוף התרנגול עלול להפעיל לחץ מוגבר על הירכיים והרגליים שלו. הפטם מבלה זמן רב יותר בשכיבה ובשינה. ופטמים רבים מתים במהלך תהליכי התפיסה, האריזה וההובלה..

בשל הגידול האינטנסיבי של עופות הפטם, הם רגישים יותר למחלות, ולכן נקבעים נהלים שונים לסייע במניעת הידבקות, כגון שמירת מרחק בין לול אחד לשני, גידור, שמירת היגיינה לנכנסים למשק, ועוד. במהלך גידול העוף מחסנים אותו במספר חיסונים (תלוי באופן הגידול ובשנים שונות) כדי למנוע מחלות ככל האפשר.

## נתוני צריכה
צריכת הפטמים במדינות המתועשות עולה על זו של בשר בקר, בארצות הברית, נמדד שינוי דרמטי ביותר, בשנת 1945 כמות בשר הפטמים הייתה 1.11 מיליארד פאונד (כ-0.5 מיליון טון), ובשר הבקר היה באותה שנה 19.52 מיליארד פאונד (כ-8.85 מיליון טון), ובשר חזיר 18.84 מיליארד פאונד (כ-8.55 מיליון טון). לעומת זאת בשנת 2001, נמדד ייצור הפטמים ב-42.45 מיליארד פאונד (כ-19.25 מיליון טון), מעט יותר מבשר בקר שהיה 42.37 מיליארד פאונד (כ-19.22 מיליון טון), והרבה יותר מבשר חזיר שהיה 25.94 מיליארד פאונד (כ-11.77 מיליון טון).

בישראל, לפי נתוני משרד החקלאות, נכון לשנת 2023, ישראלי ממוצע צרך כ-49 קילוגרם בשר עוף, שזה בסך הכל כ-476 אלף טון שנתי, הרבה יותר מצריכת בשר הבקר שעומדת על כ-17.7 ק"ג לנפש. ובסך הכל כ-172 אלף טון בשנה.

## עוף אורגני

## ראו גם
* תרנגול הבית
* חקלאות תעשייתית
* חקלאות אינטנסיבית של בעלי חיים

## קישורים חיצוניים

## ביאורים

## הערות שוליים

תעשייתית
קטגוריה:איומים ומפגעים סביבתיים
תרנגול
קטגוריה:חקלאות עופות
קטגוריה:בשר עוף
האישה העירומה

**האישה העירומה - מחקר על גוף האישה** (באנגלית: ***The Naked Woman: A Study of the Female Body***) הוא ספר מאת הזואולוג דזמונד מוריס שפורסם לראשונה ב-2004. הספר יצא לאור בעברית ב-2006, בהוצאת מודן, בתרגום ברוך גפן.

הספר מתאר את הגוף הנשי מנקודת מבט אבולוציונית. הוא מחולק למספר פרקים, כל אחד מוקדש לאיבר אחר בגוף, מהשיער ועד כף הרגל. עבור כל אחד מהם, מוריס מסביר את המבנה והתפקוד של האיבר, דן בהתפתחותו, בחשיבות החברתית שלו לאורך ההיסטוריה האנושית, ובשינויים המלאכותיים והקישוטים שתרבויות שונות הסעפו לגוף.

לאחר פרק על האבולוציה של הגוף באופן כללי, 22 הפרקים הבאים עוסקים בהתאמה: שיער, גבה, אוזניים, עיניים, אף, לחיים גב, שפתיים, פה, צוואר, כתפיים, זרועות, ידיים, שדיים, מותניים, ירכיים, בטן, גב, שיער ערווה, איברי מין, ישבן, רגליים וכפות הרגליים.

בספר כתב לראשונה על ה"נקודת ה-יו", אזור ארוגני בצורת פרסה בגוף האישה, הממוקם מעל פתח השופכה, אשר גירויו עשוי להוביל לעונג רב, אורגזמה עוצמתית.

## קישורים חיצוניים
* 

## הערות שוליים

קטגוריה:ספרי 2004
JobMaster

**JobMaster** (מוכר גם כ-**ג'וב מאסטר**) הוא אתר דרושים וקריירה שפועל באינטרנט מאז שנת 1999, שנמצא בבעלות פרטית של מייסדיו, נתן לוי ושי חן. האתר החל כפלטפורמה לחיפוש עבודה, ובמהלך השנים התפתח והתרחב לשירותים נוספים בתחומי ניהול ופיתוח קריירה. האתר מציע שירותים מקצועיים שמטרתם לסייע למחפשי עבודה בקידום הקריירה שלהם, ולמעסיקים ומגייסים לסייע במציאת עובדים חדשים.

## היסטוריה ואודות האתר
בשנת 1999 הוקם האתר על ידי שלושה שותפים בתקופה שבה האינטרנט רק החל להיכנס לישראל, נתן לוי, שי חן ודויד בן דויד. בשנת 2000 נוסד האתר כחברה בע"מ לאחר גיוס שני משקיעים: ORS (אחת מחברות ההשמה הראשונות בישראל) וקבוצת הבנייה אנג'ל.

בשנת 2002 החברה פיתחה והציעה לראשונה שירות של סוכן חכם - משרות מותאמות אישית נשלחות למייל או נייד של מחפשי עבודה. בשנת 2009 הושק האתר החדש והמשופר עם טכנולוגיות חיפוש מתקדמות.

בשנת 2010 לאחר מיתוג מחודש כל אחוזי הבעלות של החברה נרכשו חזרה על ידי המייסדים המקוריים נתן לוי ושי חן ונמצאים בבעלותם. בשנת 2011 נבחר האתר כאחד מחמשת האתרים הטובים ביותר לחיפוש עבודה של פורטל נקסטר מבית מאקו.

בשנת 2015 הושקה מערכת לניהול תהליך הגיוס. בשנת 2016 יצא JobMaster עם אפליקציות לניידים: אנדרואיד ואייפון. בשנת 2018 הושק מאגר פרופילים של מועמדים פוטנציאליים שמתחרה עם לינקדאין. בשנת 2021 הוענק למייסדי החברה פרס נשיא המדינה על גיוון בפרסום.

## שירותים עיקריים
האתר הוא פלטפורמה אינטרנטית המספקת גישה להזדמנויות תעסוקה בישראל. JobMaster הוא מבין האתרים הגדולים בישראל המציעים רק משרות שמתפרסמות ישירות על ידי המעסיקים. כדי להקל על מחפשי העבודה, המשרות מסווגות בקטגוריות, כגון תחום עיסוק, אזור גאוגרפי, היקף משרה (מלאה, חלקית, זמנית) ועוד, מה שמאפשר חיפוש ממוקד של משרות המתאימות ביותר לצרכים האישיים. האתר מציע משרות בתחומים, כגון הייטק, אלקטרוניקה, שיווק, מכירות, כלכלה, מחשבים, מנהלה ומזכירות, מכונות ותעשייה, משרות לסטודנטים ונוער, פרסום ועוד. משתמשי הפלטפורמה יכולים לשלוח את קורות החיים שלהם ישירות למעסיקים ללא תשלום.

בנוסף, JobMaster מספקת כלים לניהול וקידום קריירה באמצעות רשת חברתית מקצועית המשולבת באתר. נכון לנובמבר 2024, הפלטפורמה כוללת כמעט מיליון פרופילים דיגיטליים של מועמדים פוטנציאליים. רשת זו מאפשרת למשתמשים ליצור קשרים מקצועיים, לאתר מועמדים פוטנציאליים לגיוס, ולהתחבר עם קולגות ואנשי מקצוע בתחומים שונים.

הפלטפורמה מציעה גם שירותים נוספים למחפשי עבודה, כגון טיפים לכתיבת קורות חיים, הכנה לראיונות עבודה ועוד. האתר מסייע למועמדים לקדם את הקריירה שלהם, לשפר מיומנויות מקצועיות ולהתמקצע בתחום עיסוקם תוך ניצול הזדמנויות התעסוקה הקיימות בשוק.

מחפשי העבודה יכולים להיעזר במערכת חיפוש מתקדמת, הכוללת "סוכן חכם", המספקת התראות על משרות חדשות התואמות את פרופיל החיפוש ונשלחות ישירות למייל או לנייד של מחפש העבודה. בנוסף, האתר מאפשר יצירת קשר ישיר עם מעסיקים באמצעות צ'אט. כל משתמש יכול ליצור לוח אישי, שבו ניתן לשמור משרות מעניינות, לעקוב אחר מועמדויות שנשלחו ועוד.

החל משנת 2000 האתר משתתף בירידי תעסוקה באוניברסיטאות ומכללות בישראל: אוניברסיטת ירושלים, אוניברסיטת באר שבע, אוניברסיטת חיפה ואוניברסיטת תל אביב. בשנת 2020 החל האתר בשיתוף פעולה עם התאחדות התעשיינים בישראל.

## קישורים חיצוניים
* 
* 
* 
* הערוץ של JobMaster באתר YouTube

## הערות שוליים

קטגוריה:גיוס והשמה בעבודה
קטגוריה:אתרי אינטרנט ישראליים
קטגוריה:אתרי אינטרנט שהושקו ב-1999
קטגוריה:ישראל: תעסוקה
רוסקו פטרסון

**רוסקו קונקלינג פטרסון** (באנגלית: **Roscoe Conkling Patterson**; 15 בספטמבר 1876 – 22 באוקטובר 1954) היה עורך דין אמריקאי ממיזורי. הוא התבלט בעיקר בכהונתו כחבר בית הנבחרים של ארצות הברית (1921–1923) וכחבר הסנאט של ארצות הברית (1929–1935).

## ביוגרפיה
### ראשית חייו
פטרסון נולד בספרינגפילד שבמיזורי ב-15 בספטמבר 1876. הוא למד בבתי ספר ציבוריים ופרטיים, דרורי קולג' (ספרינגפילד) ובאוניברסיטת מיזורי בקולומביה. הוא השלים את לימודיו בבית הספר למשפטים של אוניברסיטת וושינגטון בסנט לואיס ב-1897, התקבל ללשכת עורכי הדין מאוחר יותר באותה שנה, והחל לעסוק בכך בספרינגפילד.

### תחילת הקריירה
בין השנים 1903 ל־1907 כיהן פטרסון כתובע מחוזי של מחוז גרין. בשנת 1912 מונה כחבר בוועדה המדינתית הרפובליקנית של מיזורי, ושירת בה עד 1920.

פטרסון נבחר לבית הנבחרים של ארצות הברית בשנת 1920 וכיהן בקונגרס ה־67, מ־4 במרץ 1921 ועד 3 במרץ 1923. בשנת 1922 ניסה להתמודד לכהונה נוספת אך נכשל, וחזר לעסוק בעריכת דין בספרינגפילד. בבחירות 1924 שימש כאלקטור לנשיאות.

בשנים 1925 עד 1929 התגורר בקנזס סיטי שבמיזורי, וכיהן כתובע המחוזי הפדרלי עבור המחוז המערבי של מיזורי. הוא התפטר בפברואר 1929 כדי להתכונן לכהונתו בסנאט של ארצות הברית, לאחר שנבחר לתפקיד בבחירות של נובמבר 1928.

### הסנאט של ארצות הברית
פטרסון ניצח בבחירות הכלליות של נובמבר 1928. הוא נכנס לתפקידו בסנאט בשנת שלאחר מכן, וכיהן כהונה אחת, מ־4 במרץ 1929 ועד 3 בינואר 1935. בזמן כהונתו כיהן כיו"ר ועדת המכרות (בקונגרס ה־72). הישגו החקיקתי המרכזי היה קידום חוק לינדברג, שאִפשר לרשויות הפדרליות לחקור מקרי חטיפה אם הקורבן הועבר בין מדינות שונות.

פטרסון כיהן בתקופת השפל הגדול, שיוחס ברובו למדיניות הכלכלית של המפלגה הרפובליקנית. הוא התנגד בעקביות לתוכנית ה"ניו דיל" של הנשיא פרנקלין דלאנו רוזוולט, מה שעשה אותו בלתי פופולרי במיזורי. כתוצאה מכך נכשל בהתמודדותו לכהונה נוספת בבחירות של 1934, והפסיד למועמד הדמוקרטי הארי טרומן.

### קריירה מאוחרת יותר
לאחר שפרש מהסנאט חזר פטרסון לעסוק בעריכת דין בספרינגפילד. במשך מספר שנים שימש גם כחבר בוועדה השיפוטית לערעורים של מיזורי.

### מוות וקבורה
פטרסון לקה בשבץ ביולי 1954. בריאותו התדרדרה והוא מת בספרינגפילד שבמיזורי ב-22 באוקטובר 1954. הוא נקבר בבית הקברות מייפל פארק בספרינגפילד.

## משפחתו
פטרסון היה נשוי לאדה הולמן מספרינגפילד (1877–1957). הם היו הורים לשני ילדים, פול (1902–1924) והאדלי (1908–1958).

## קישורים חיצוניים

* 
* 

קטגוריה:אמריקאים ילידי מיזורי
קטגוריה:ספרינגפילד (מיזורי): אישים
קטגוריה:בוגרי אוניברסיטת מיזורי
קטגוריה:בוגרי בית הספר למשפטים באוניברסיטת וושינגטון בסנט לואיס
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1876
קטגוריה:אמריקאים שנפטרו ב-1954
הספרייה הלאומית של לאוס

**הספרייה הלאומית של לאוס** (בלאית: **ຫໍສະໝຸດແຫ່ງຊາດ**) היא הספרייה הלאומית של הרפובליקה הדמוקרטית העממית של לאוס הממוקמת בעיר בירתה, ויינטיאן. היא הוקמה ב-1 ביולי 1956.

## היסטוריה
הספרייה נפתחה רשמית בשנת 1956 תחת אגף האומנויות של משרד החינוך.

עם סיומה של מלחמת האזרחים בלאוס החלה הספרייה לפעול בתור הרשות לספריות, מוזיאונים וארכאולוגיה תחת אותו משרד. החל משנת 1983 הספרייה פעלה תחת ניהולו של משרד המידע והתרבות והייתה ממוקמת באותו מבנה עם מוזיאון המהפכה.

בשנת 1987 הספרייה עברה למבנה חדש, מבנה זה נבנה בסגנון צרפתי ב-1923 ושימש כביתו של המושל בתקופת שלטונם של הצרפתי על לאוס. בניין הספרייה כלל שתי קומות והיה מחולק לארבעה חדרי קריאה ומשרדים. בשנת 1997 היא קיבלה מעמד של ספרייה לאומית.

באוקטובר 2007 החל שיתוף פעולה עם אוניברסיטת פסאו וספריית המדינה בברלין במטרה להקים ספרייה דיגיטלית של כתבי-יד בשפה הלאית. ממשלת לאוס אישרה להנגיש לכל משתמשי האינטרנט את כתבי-היד האלו.

ב-2012 נודע כי הספרייה תעבור למבנה חדש. בין 2013–2016 במרכז ויינטיאן נסנה בניין הספרייה החדש. ב-2016 הספרייה עברה לבניין בן ארבע קומות חדש. טקס חנוכת במנה החדש התקיים ב-29 בדצמבר 2016.

## קישורים חיצוניים
* 
* אתר הספרייה הדיגיטלית של כתבי-יד בשפה הלאית

## הערות שוליים

לאוס
ספרייה הלאומית של לאוס
ספרייה הלאומית של לאוס
מורטון וילקינסון

**מורטון סמית' וילקינסון** (באנגלית: **Morton Smith Wilkinson**; 22 בינואר 1819 – 4 בפברואר 1894) היה פוליטיקאי אמריקאי.

## ביוגרפיה
וילקינסון נולד ב-22 בינואר 1819 בסקנייטלס שבניו יורק, עבר לאילינוי ב-1837 והועסק בעבודות רכבת במשך שנתיים. עם שובו לסקנייטלס ב-1840, למד משפטים, התקבל ללשכת עורכי הדין ב-1842, והחל לעסוק בכך באיטון רפידס שבמישיגן ב-1843. ב-1847 עבר לסטילווטר שבטריטוריית מינסוטה.

וילקינסון נבחר לבית המחוקקים הראשון של טריטוריית מינסוטה בשנת 1849 ושימש כרשם החוקים של מחוז רמזי בשנים 1851–1853. לאחר שעבר למנקטו שבמינסוטה ב-1858, כיהן כחבר במועצת הנציבים כדי להכין קוד חוקים לטריטוריית מינסוטה ב-1858.

לאחר שניצח בבחירות לסנאט של 1859 במינסוטה כיהן בסנאט של ארצות הברית מ-4 במרץ 1859 עד 3 במרץ 1865, כחבר המפלגה הרפובליקנית מטעם מינסוטה, בקונגרסים ה-36, ה-37 וה-38, אך נכשל בניסיונו להיבחר מחדש. בסנאט כיהן כיושב ראש הוועדה לתביעות מהפכניות. הוא כיהן כחבר בבית הנבחרים של ארצות הברית מ-4 במרץ 1869 עד 3 במרץ 1871, אך לא הצליח להיבחר מחדש ב-1870.

וילקינסון עבר לוולס שבמינסוטה, וכיהן כחבר הסנאט של מינסוטה בשנים 1874–1877 וכתובע מחוזי של מחוז פאריבולט בשנים 1880–1884. הוא מת בוולס שבמינסוטה ב-4 בפברואר 1894, ונקבר בבית הקברות של גלנווד, מנקטו, מחוז בלו ארת', מינסוטה.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1819
קטגוריה:אמריקאים שנפטרו ב-1894
מארק שפס

**מארק שפס** (1932 – 4 במרץ 2026) היה אוצר. כיהן, בין היתר, כאוצר ראשי ומנהל מוזיאון תל אביב לאמנות בשנים 1977–1990.

## ביוגרפיה
שפס נולד בבזל בשווייץ וכבר בצעירותו עסק באמנות והתמקד בפיסול. בשנת 1954 עלה לישראל ובהמשך חי לסירוגין בישראל וצרפת במשך שנים רבות. הוא שימש כיועץ למוזיאונים וגופי אמנות שונים בארץ. בשנת 1977 הציע לו ראש עיריית תל אביב, שלמה להט (צ'יץ') את תפקיד מנהל ואוצר המוזיאון, לאחר מחלת קודמו בתפקיד, חיים גמזו.

בשנות כהונתו במוזיאון תל אביב הוא הרחיב את ייצוגה של האומנות הבינלאומית בישראל, ויזם תערוכות של אמנים מצליחים בעולם. את ציור הקיר הענק של רוי ליכטנשטיין, שממוקם באכסדרת הכניסה של המוזיאון, יצר אמן הפופ-ארט, במיוחד למוזיאון ולשפס, שהיה מנהל המוזיאון באותה תקופה. האמן פיק אדריאן העביר ב-1981 לאוסף המוזיאון כעשרה הדפסי רשת במסגרת קשריו עם שפס. ברקע התרחבות אוסף המוזיאון, פעל שפס למען הקצאת מגרש ממערב לבניין הראשי, וב־1999 הוקם על שטח זה גן הפסלים ע"ש לולה בר אבנר.

בשנת 1989 פרש שפס מתפקידו בעקבות סכסוך עם העובדים ברקע גירעון שצבר המוזיאון. אחרי שפרש עבר שפס לנהל את מוזיאון לודוויג בעיר קלן בגרמניה, תפקיד שאייש בשנים 1991–1997. לאחר מכן שימש במשך כמה שנים כמנהל האמנותי של קרן המוזיאון. בשנת 2003 חזר לישראל ומאז עסק בעיקר בכתיבה. ב-2004 שימש אוצר אורח בתערוכה הרטרוספקטיבית "מארגים" של האמן ראובן (ברמן) קדים במוזיאון תל אביב.

## הערות שוליים

קטגוריה:ישראלים ילידי שווייץ
קטגוריה:אוצרים ישראלים
קטגוריה:ישראלים שנולדו ב-1932
קטגוריה:ישראלים שנפטרו ב-2026